**Jegyzőkönyv**

Készült: Bajót Község Önkormányzati Képviselő-testületének 2016. április 26-án 17.00 órai kezdettel megtartott testületi ülésén.

Az ülés helye: Millenniumi Ház

Bajót, Kossuth Lajos u 147.

Jelen vannak: Tóth Zoltán polgármester

Malagurszkiné Szabó Éva képviselő

Paul Zoltánné képviselő

Buzás Kelemen képviselő

Török Róbert képviselő

Molnár Attila képviselő

Bognár Gábor képviselő

Tarnóczy Tünde jegyző

Horváth Attiláné jegyzőkönyv-vezető

**Napirendi pont**

1. Két ülés közötti beszámoló

2. 2015 év zárszámadási rendelet elfogadása

3. 2016. évi költségvetési rendelet módosítása

4. Döntés a Bajóti Hétszínvirág Óvoda óvodavezetői pályázatról

5. Egyebek

Ügyrendi javaslat nem volt a képviselők 7 igen, 0 nem és 0 tartózkodással az alábbi határozatot hozta:

**30/2016 ( IV.26. számú határozat**

Bajót Község Önkormányzatának Képviselő-testülete a jelen tanácskozás napirendjeként a meghívó szerinti napirendi ponttal állapítja meg.

**Felelős:** Tóth Zoltán polgármester

**Határidő:** azonnal

**1. Napirend**

**Két ülés közti beszámoló és lejárt határidejű határozatok elfogadása**

Előadó: Tóth Zoltán polgármester

**Tóth Zoltán polgármester:** Írásos anyagot nem készített, ezért röviden ismertetné a testülettel az eddigi eseményeket.

Az orvosi ügyelet közbeszerzés által kiirt üzemeltetése lejárt. Január-februárjában, amikor a közbeszerzést kiírtuk kiderült, hogy az épületet eladták a Berbik doktor úrnak. Berbik úr közölte, hogy az ingatlan 11,5 millióért eladó. Javasolta a többieknek, hogy vegyük meg az épületet. A kórház részéről javasolták, hogy vigyük be az orvosi ügyeletet a kórház területére. Komoly vitája volt ezzel kapcsolatban, mivel, Ő azt szerette volna elérni, hogy az önkormányzatoknak ne kelljen sokat fizetni. Ha megvesszük az épületet, melyen nem kell komolyabb felújításokat végezni, és a miénk lesz. Leszavazták, a sürgősségi osztályon lesz az ügyelet, 2,5 millióért fognak felújítást végezni.

Az óvodában rühesség betegséggel több gyerek jár. Kértünk állásfoglalást és azt mondták, hogyha kezelik, akkor mehet közösségbe. A szülők is fel vannak háborodva, kérte, hogy a szülőket finoman tereljék a felé, hogy a beteg gyerekeket ne vigyék óvodába.

A Nyiss Ránk rendezvény előkészítése elindult.

A Gerecse Naturpark látogató központra a szerződés aláírásra került, a honlapon meg lehet nézni a látványtervet.

A Mezei házzal kapcsolatban egyezettünk a bankkal, a hitelezőket kifizettük és megvásároltuk számukra a Kraszlán-féle házat, lassan költözhetnek.

A Hétforrás Kft-nél végelszámolás lesz, nem felszámolás.

A Katasztrófavédelem keresett fel, mégis csak létre kell hoznunk egy önkéntes mentő csapatot 3 fővel. Akiknek lehetnek a tagjai képviselők. Buzás Kelemenre, Török Róbertre és saját magára gondolt.

Szögyén település polgármestere felkeresett bennünket egy kisebb delegációval. Ez a testvér település kapcsolat az EGTC pályázatoknál lesz számunkra hasznos.

A TOP-os pályázatokkal is haladtunk, az iskola korszerűsítésére pályáztunk, ami 100-110 milliós beruházás. A megye koordinálásában elindult a pályázat megvalósítása.

A másik pályázatnál a sport fejlesztésnél még vannak gondjaink az út tulajdonosaival kapcsolatban, magas összeget kérnek a területért. A kisajátítási eljárást elindítjuk. A pályázatban építési engedélyt kell produkálnunk, aminek feltétele, hogy közvetlen útcsatlakozást kell biztosítanunk.

(A képviselő-testület rövid beszélgetést folytatott a közvetlen útcsatlakozás lehetőségéről.)

Megnyertük a HOLCIM pályázatot a járdára.

A temetőnél a nyilvános wc tönkrement, rendeltünk helyette másikat, a környezetét úgy alakítanánk ki, hogy takarásban legyen. Többen jelezték, hogy nagy a fű, a mai napon elkezdték a kaszálást.

A rendőrnapon az idei évben Süttőn került megrendezésre, egy rendőr jutalmaztunk. A tűzoltónap a Monostori erődben kerül megrendezésre ott egy tűzoltót fogunk jutalmazni.

A falu napunk ideje módosul július 23-ra, mivel Nyergesújfalu a Völgyválaszt ránk szervezett.

A képviselő-testület rövid beszélgetés után, egyhangú 7 igen, 0 nem és 0 tartózkodással az alábbi határozatot hozta:

**31/2016.(IV.26.) számú határozat**

Bajót Község Önkormányzatának Képviselő-testülete Tóth Zoltán polgármester beszámolóját az előző ülés óta történt fontosabb eseményekről elfogadja.

**Felelős:** Tóth Zoltán polgármester

**Határidő**: azonnal

**2. Napirend**

**2015 év zárszámadási rendelet elfogadása**

( az előterjesztés a jegyzőkönyv 1. számú melléklet)

**Tóth Zoltán polgármester:** A 2015. évi zárásról készült anyagot minden képviselő kézhez kapta, van-e kérdés, hozzászólás.

A képviselő-testület részéről hozzászólás. kérdés nem volt, így a képviselő-testület egyhangú, 7 igen, 0 nem, 0 tartózkodás mellett a **8/2016.(IV.27.)** önkormányzati rendeletet alkotja. (Rendelet a jegyzőkönyv 2. melléklete)

**3. Napirend**

**2016. évi költségvetési rendelet módosítása**

( az előterjesztés a jegyzőkönyv 3. számú melléklet)

**Tóth Zoltán polgármester:** A 2016. évi költségvetési rendelet módosításáról készült anyagot minden képviselő kézhez kapta, van-e kérdés, hozzászólás.

A képviselő-testület részéről hozzászólás. kérdés nem volt, így a képviselő-testület egyhangú, 7 igen, 0 nem, 0 tartózkodás mellett a **9/2016.(IV.27.)** önkormányzati rendeletet alkotja. (Rendelet a jegyzőkönyv 4. melléklete)

**4.) Napirendi pont**

**Döntés a Bajóti Hétszínvirág Óvoda óvodavezetői pályázatról**

**dr. Tarnóczy Tünde jegyző:** A három tagú bizottság a két jelentkezőt egyenként meghallgatta, és a jelentkezők közül Bagóné Toldi Györgyi pályázatát támogatja. A Nemzeti Pedagógusi Kar nem kívánt a pályázat elbírálásában részt venni. A szülői munkaközösség is Bagóné Toldi Györgyi pályázatát támogatja.

( Jelentkezők meghallgatásáról készült jegyzőkönyv, jelen jegyzőkönyv 5 számú melléklete)

A képviselő-testület rövid egyeztetés után egyhangú 7 igen, 0 nem és 0 tartózkodás mellett az alábbi határozatot hozta:

**32/2016.(IV.26.) számú határozat**

Bajót Község Önkormányzatának Képviselő-testülete úgy dönt, hogy:

1. hogy a nemzeti köznevelésről szóló 2011. évi CXC. törvény (a továbbiakban: Nkt.) 83. § (2) bekezd és f) pontjában meghatározott jogkörében eljárva, a közalkalmazottak jogállásáról szóló 1992. évi XXXIII. törvény 20/A.§ (1) bekezdése alapján a Bajóti Hétszínvirág Óvoda óvodavezetői állás betöltésére meghirdetett pályázatra beérkező pályázat alapján – figyelembe véve a szülői közösség véleményét, valamint a közalkalmazottak jogállásáról szóló 1992. évi XXXIII. törvény 20/A.§ (6) bekezdése alapján 3 fős szakértelemmel rendelkező bizottság véleményét -, a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm.rendelet 22.§ (1)-(2) bekezdésében foglaltaknak megfelelően, Bagóné Toldi Györgyi pályázót 2016. május 2. napjától határozott időre, 2021 május 2-ig – a kinevezés szerinti munkaköre mellett - megbízza a Bajóti Hétszínvirág Óvoda óvodavezetői munkakörének betöltésével, illetve az óvodavezetői feladatok ellátásával.
2. hogy Bagóné Toldi Györgyit 326/2013. (VIII. 30.) Korm. Rendelet 24 § (2) bekezdése alapján megbízott óvodavezető, megbízott vezetői illetményét, vezetői pótlékát a Közalkalmazottak jogállásáról szóló 1992. évi XXXIII. törvény (Kjt.), a Kjt. végrehajtásáról szóló 326/2013 (VIII.30.) Korm. rend. 21. § bc) pontja, valamint a nemzeti köznevelésről szóló 2011 évi CXC törvény 8. sz. melléklete alapján az alábbiak szerint határozza meg:

garantált illetmény: 280.292 Ft

vezetői pótlék (illetményalap 40%-a): 64 067 Ft

**Összesen: 344.359 Ft**

**Felelős:** polgármester

**Határidő:**

**5.) Napirend**

**Egyebek**

**Tóth Zoltán polgármester:** Az előző testületi üléseken már szó volt róla, hogy az iskolát felújítjuk. Most lehetőségünk van az iskola energetikai felújítására TOP pályázat keretében. A pályázat benyújtásáról kell a testületnek dönteni.

A képviselő-testület egyhangú 7 igen, 0 nem és 0 tartózkodás mellett az alábbi határozatot hozta:

**33/2016.(IV.26.) számú határozat**

Bajót Község Önkormányzat képviselő-testülete úgy dönt, hogy TOP pályázatot nyújt be az önkormányzati épületek energetikai felújítására.

Felelős: polgármester

Határidő: folyamatos

**dr. Tarnóczy Tünde jegyző**: Már többször volt róla szó, hogy a sportlétesítményt fel kellene újítani, de a felújítására akkor kapunk építési engedély, ha közvetlen útcsatlakozás van. Amennyiben a vételi ajánlatra a tulajdonosok nem reagálnak, vagy azt nem fogadják el, akkor a kisajátítási eljárást elindítjuk. A testületnek kell egy határozatot hoznia a kisajátított terület más célú hasznosítására.

A képviselő-testület egyhangú 7 igen, 0 nem és 0 tartózkodás mellett az alábbi határozatot hozta:

**34/2016.(IV.26.) számú határozat**

Bajót Község Önkormányzata úgy dönt, hogy a kisajátításról szóló 2007 évi CXXIII. Törvény 7. § (1) bekezdésében termőföld kisajátítása esetére előírt végleges más célú hasznosításának kérelmét az Esztergom Járás Esztergomi Járási Hivatalához benyújtja. A kisajátítási céljából történő végleges más célú hasznosítás közérdekű célja a kisajátításról szóló 2007. évi CXXIII. törvény 2. § c) pontjában meghatározott terület- és településrendezés.

Az eljárás költségét a költségvetésében biztosítja.

Felhatalmazza a polgármestert a más célú hasznosítási eljáráshoz és a kisajátítási eljáráshoz szükséges minden nyilatkozat megtételére, kötelezettségvállalásra.

**Felelős:** polgármester

**Határidő:** folyamatos

**Tóth Zoltán polgármester:** Hozzájárulásunkról is kell határozatot hozni, hogy a Nyergesújfalu SE a látvány-csapatsport támogatására szolgáló adókedvezmény igénybevételével (TAO) építési engedélyhez kötött tárgyi eszköz beruházást és felújítást végezzen.

A képviselő-testület egyhangú 7 igen, 0 nem és 0 tartózkodás mellett az alábbi határozatot hozta:

**35/2016.(IV.26.) számú határozat**

Bajót Község Önkormányzat képviselő-testülete úgy dönt, hogy:

1. hozzájárulását adja ahhoz, hogy NYERGESÚJFALU SE (székhely: 2536 Nyergesújfalu Tó utca Sporttelep; képviselő: Szántó Sándor; a továbbiakban: „**Sportszervezet**”) az Önkormányzat kizárólagos, 1/1-ed arányú tulajdonában álló, Bajót Község Önkormányzat által 0181/1 hrsz. alatt nyilvántartott és természetben 2533 Bajót Sportpálya alatt található ingatlanon a társasági adóról és osztalékadóról szóló 1996. évi LXXXI. törvény (a továbbiakban: „**Tao. tv.**”) 22/C. §-ában foglalt, a látvány-csapatsport támogatására szolgáló adókedvezmény igénybevételével építési engedélyhez kötött tárgyi eszköz beruházást és felújítást végezzen.
2. hozzájárulok ahhoz, hogy a Sportszervezet a Magyar Labdarúgó Szövetség (a továbbiakban: „**MLSZ**”) által jóváhagyott sportfejlesztési programjának, a látvány-csapatsport támogatására, a támogatások felhasználására és ellenőrzésére vonatkozó jogszabályoknak és az Ingatlan eredeti sportcélú rendeltetésének megfelelően, az Ingatlant a beruházás és felújítás Önkormányzati tulajdonba kerülését követően a fenntartási költségek viselése ellenében/mellett beruházás esetében 15 (tizenöt) éves, felújítás esetében 5 (öt) éves határozott időtartamon keresztül térítésmentesen használja.
3. felhatalmazza a polgármestert, hogy a beruházással kapcsolatos minden szükséges nyilatkozatot, kötelezettségvállalást megtegyen.

**Felelős**: polgármester

**Határidő:** folyamatos

**Tóth Zoltán polgármester:** A Baptista Szeretetszolgálat megszüntette tevékenységét, és megküldte a beszámolóját, melyet a testületnek el kell fogadnia.

A képviselő-testület egyhangú 7 igen, 0 nem és 0 tartózkodás mellett az alábbi határozatot hozta:

**36/2016.(IV.26.) számú határozat**

Bajót Község Képviselő-testülete a Baptista Szeretetszolgálat beszámolóját a jegyzőkönyv 6. számú melléklete alapján elfogadja.

**Felelős:** Tóth Zoltán polgármester  
 **Határidő:** azonnal

**Tóth Zoltán polgármester:** A Rákóczi Szövetség megkeresett levélben ( 7.számú melléklet), hogya nemzetstratégiai szempontból meghatározó és sikeres Beiratkozási Programjuk támogatói köréhez csatlakozunk.

Anyagilag nem tudjuk támogatni Őket, csak erkölcsileg.

A képviselő-testület egyhangú 7 igen, 0 nem és 0 tartózkodás mellett az alábbi határozatot hozta:

**36/2016.(IV.26.) számú határozat**

Bajót Község Képviselő-testülete a Rákóczi Szövetséget anyagiak hiányában erkölcsileg támogatja.  
**Felelős:** Tóth Zoltán polgármester  
**Határidő:** azonnal

**Tóth Zoltán polgármester**: Lukács István azzal a kéréssel fordult a testülethez, hogy a 1055/3 hrsz-ú ingatlant növénykert kialakítására szeretné megvásárolni, és 150 Ft/m2 árat ajánl. Javaslatot tesz a 1055/7 és a 1088 kivett út besorolású telkek gondozására, hogy megfelelő állapotba hozzá és fásítás nélkül kertként hasznosítsa. A 1055/3 hrsz-ú 5129 m2 területű ingatlant eladás helyett inkább határozatlan időre adjuk bérbe. Tájékoztatta a testületet a vagyonrendelet és a vonatkozó központi jogszabályok előírásairól.

A képviselő-testület rövid egyeztetés után egyhangú 7 igen, 0 nem és 0 tartózkodás mellett az alábbi határozatot hozta:

**37/2016.(IV.26.) számú határozat**

Bajót Község Képviselő-testülete úgy dönt, hogy

1. a 1055/3 hrsz-ú 5129 m2-es területet eladni nem kívánja, de határozatlan időre bérbe adja.

2. a 1055/7 és a 1088 hrsz-ú területet karbantartásért bérbe adja.

Felhatalmazza a polgármester, hogy fentiek alapján Lukács Istvánnal való tárgyalásra, majd a 2016. májusi testületi ülésen dönt a bérbe adás feltételeiről.

**Felelős:** Tóth Zoltán polgármester  
**Határidő:** azonnal

**Tóth Zoltán polgármester:** A Klebelsberg Intézményfenntartó Központ levélben megkeresett, hogy az iskola átszervezéséhez megkérje véleményünket. Az átszervezés során a Bajóti Tagintézmény telephellyé változna, a Nyergesújfalui Babits Mihály úti telephely pedig, tagintézménnyé.

A képviselő-testület egyhangú 7 igen, 0 nem és 0 tartózkodás mellett az alábbi határozatot hozta:

**38/2016.(IV.26.) számú határozat**

Bajót Község Képviselő-testülete a Klebelsberg Intézményfenntartó Központ Kernstok Károly Általános Iskola által fent leírt átszervezésével egyetért.  
**Felelős:** Tóth Zoltán polgármester  
**Határidő:** azonnal

**Tóth Zoltán polgármester:** Szeretné bejelenteni, hogy mivel Ő az Aranykalász Vadásztársaság elnöke, ezért személyes érintettségét bejelenti és a szavazásban nem vesz részt.

**dr. Tarnóczy Tünde jegyző:** Az Aranykalász Vadásztársaság kéréssel ( 8 számú melléklet) fordult a képviselő-testülethez, hogy az Aranykalász Vadásztársaság nevében eljáró Tóth Zoltán elnök részére, az Önkormányzat tulajdonát képező külterületi ingatlanok nyilvántartását kiadni szíveskedjen, egyben kérik, hogy a testület döntsön a tulajdonosi gyűlésen való képviseletről.

Az Mötv. kimondja, hogy képviselő-testület kire ruházhat át jogkört (bizottság, jegyző, polgármester). Azt is kimondja, hogy az alpolgármester a polgármester irányításával látja el a feladatát. Ezért sajnálatos módon csupán a polgármester urat tudja az Önkormányzat megbízni, aki utasítás keretében átadja az Önkormányzat képviseleti jogosultságát az alpolgármester Úrnak. A földek nyilvántartását viszont a Vadásztársaság titkárának is át tudjuk adni.

A képviselő-testület egyhangú 6 igen, 0 nem és 1 tartózkodás mellett az alábbi határozatot hozta:

**39/2016.(IV.26.) számú határozat**

Bajót Község Önkormányzat képviselő-testülete úgy dönt, hogy:

1. a vad védelméről, a vadgazdálkodásról, valamint a vadászatról szóló 1996. évi LV törvény illetve végrehajtására kiadott végrehajtási rendelet és a Polgári Törvénykönyv alapján felhatalmazza az polgármestert, hogy az Aranykalász Vadásztársaság titkárának Tóth Tibor Balázs rendelkezésére bocsássa Bajót Község Önkormányzat tulajdonát képező külterületi (zártkert, erdő, termőföld, stb.) ingatlanok adatait tartalmazó nyilvántartást.

2. a vad védelméről, a vadgazdálkodásról, valamint a vadászatról szóló 1996. évi LV törvény illetve végrehajtására kiadott végrehajtási rendelet és a Polgári Törvénykönyv alapján felhatalmazza a polgármestert, hogy a földtulajdonosi közgyűlésen, a Bajót Község Önkormányzat tulajdonát képező külterületi ingatlanok tekintetében vadászati joggal, vadgazdálkodással kapcsolatos eljárásokban Bajót Község Önkormányzatát mint tulajdonost, teljes jogkörrel képviseljen, a szükséges jognyilatkozatokat megtegye, jogokat szerezzen és kötelezettségeket vállaljon. Személyes érintettsége esetén gondoskodhat helyettesítéséről.

Felelős: polgármester

Határidő: 2016. év

Mivel több kérdés hozzászólás nem volt, egyéb más témájú beszélgetés után a polgármester az ülést bezárta.

Tóth Zoltán dr. Tarnóczy Tünde

polgármester jegyző